Славацкі госць расказаў аб гістарычных аспектах развіцця Славакіі, аб няпростых момантах “разводу” з Чэхіяй. Цяпер, паводле слоў старшыні ўрада Славакіі, краіна дынамічна развіваецца, пераадольваючы многія праблемы, у тым ліку негатыўныя наступствы неабдуманай прыватызацыі. Цяперашні ўрад прыкладае неабходныя намаганні, каб вярнуць кантроль дзяржавы над стратэгічна важнымі аб’ектамі. Многія былі распрададзены яшчэ ў 90-я гады, але не па рыначным кошце, а істотна ніжэйшым, і фірмам, якія не былі зацікаўлены інвесціраваць у развіццё гэтых важных прадпрыемстваў і кампаній.